runetrust/blame-folketinget-dk huggingface dataset:
Gitte Lillelund Bech (V), 2002-12-06:
Kan fru Pia Gjellerup ikke bekræfte, at arbejdsløshedsforsikrede, ledige i aktivering, kontanthjælpsmodtagere i aktivering, studerende på SU og statens voksenuddannelsesstøtte og revalidender ikke betaler for at tage kurser på VUC?
Anne-Marie Meldgaard (S), 2005-04-29:
For det første har vi foreslået, at der oprettes et uafhængigt klagenævn i familiesammenføringssager, og for det andet foreslår vi, at regeringen nedsætter et tremandsudvalg med den højeste juridiske sagkundskab til at vurdere, hvilke initiativer der er nødvendige for at sikre, at menneskerettighederne overholdes i forbindelse med udlændingeloven.
Brian Mikkelsen (KF), 2008-12-12:
Det har også alvorlige konsekvenser at overfalde de pågældende ejendomsfunktionærer med vold eller trusler, for selv om ejendomsfunktionærer ikke er omfattet af straffelovens § 119 og normalt heller ikke af § 247, så følger de almindelige principper for strafudmåling, nemlig at det afhænger af de konkrete omstændigheder.
Signe Munk (SF), 2021-04-27:
Helt grundlæggende bliver vi også nødt til at se på naturgenopretning og på forpligtigelsen til at passe på naturen og i det hele taget forbedre den natur og den biodiversitet, man efterlader, når man har lavet råstofudvinding – ikke bare at tage hensyn til, men sætte de vigtige hensyn forrest i tilladelser, også til nye råstofudvindinger.
Mike Legarth (KF), 2009-05-19:
Det Konservative Folkeparti støtter naturligvis forslaget, ikke bare fordi regeringen gør det, men også fordi Det Konservative Folkeparti først og fremmest har Danmarks sundhedstilstand i fokus, det gælder økonomien og i alle andre forhold, og det her lovforslag gør jo, at dansk erhvervsliv får lidt bedre konkurrencevilkår.
Helena Artmann Andresen (LA), 2024-04-03:
For os i LA er der hovedsagelig to ting, der er afgørende for, at det kan ske, og det handler om, at skolerne får de rette værktøjer via ordensbekendtgørelsen, og så at vi skal have en vigtig samtale om den konsekvensløse pædagogik, der spreder sig mere og mere ude i folkeskolen.
Lise von Seelen (S), 2006-12-14:
Og så havde vi fulgt det op med at sige, at hvis det her skal realiseres, så det ikke skal gå ud over nogen, skal vi have nogle uddannelsesplaner, der sikrer, at vi har de her faglige folk, der kan indfri løftet om at nedsætte de 2 måneder til 1 måned.
Hans Kristian Skibby (DF), 2005-05-17:
Men det, der er vigtigt, er bare, at når man er i et land, som har været igennem så lang en historie med krig og undertrykkelse og ufred og tortur, er det også vigtigt, at den alliance, der går ind, går ind helt og holdent og ikke siger: Vi går ind nu og bliver her så frem til en eller anden dato, som nogle tilfældige politikere rundtomkring i verden har besluttet.
Jan Trøjborg (S), 2002-05-07:
Men det har vi lidt svært ved at forstå, for opgørelserne viser jo også, at der er tale om, at man kan indberette de her oplysninger, hvis man er koblet op på Erhvervs- og Selskabsstyrelsens webside, med noget, der hedder seks oplysninger på 5 minutter.
Anne Grete Holmsgaard (SF), 2006-03-21:
Anerkender fru Helle Sjelle, at den svenske model, altså den, hvor man har kriminaliseret kunden, har betydet, at Sverige i dag betragtes som et uinteressant marked for de internationale menneskehandlere, og er det en viden, som man bredt har i Det Konservative Folkeparti?
Troels Lund Poulsen (V), 2006-10-05:
Jeg er faktisk overbevist om, at billedet vil være det modsatte, for den skræmmekampagne, der har været ført, og som bl.a. hr. Morten Homanns parti, SF, har været bannerfører for, har jo haft som formål at fortælle om en virkelighed, der ikke eksisterer.
Peter Hummelgaard (S), 2021-08-26:
Men noget af det, der er med til at definere rammen, er jo også, hvordan lønudviklingen er på det private arbejdsmarked, og lige præcis den mekanisme er jo noget, som de offentligt ansatte historisk både har været glade for, kæmpet for og i øvrigt fået rigtig meget ud af.
Elisabeth Arnold (RV), 2003-05-07:
På Det Radikale Venstres vegne vil jeg gerne takke for den beretning, som ligger til grund for forespørgslen i dag, nemlig beretningen fra regeringen om det internationale menneskerettighedsarbejde, som har været spændende læsning, og som er meget oplysende i forhold til det meget store spektrum af menneskerettighedsarbejde, der foregår i det internationale samfund.
Peter Skaarup (DF), 2005-04-12:
Der er faktisk det problem på TV 2 – der er jeg så ikke helt enig med kulturministeren, når kulturministeren siger, at der ingen problemer er – at TV 2 mangler kapital og samarbejdspartnere i forhold til at løse fremtidens situationer med den konkurrence, der er, fra betalings-tv og andre konkurrenter på det her område, der får deres finansiering via reklamekroner.
Holger K. Nielsen (SF), 2006-12-06:
Vi havde her i Folketingssalen i spørgetiden i februar 2002 en stor debat omkring behandling af Guantánamofangerne, hvor Røde Kors havde været meget bekymret over det, og hvor man lagde vægt på, at Genèvekonventionen skal overholdes i sin fulde længde og i sin helhed.
Poul Fischer (DF), 2002-05-31:
Er fru Margrete Auken enig i, at undersøgelser i Holland og USA viser, at ved at hæve hastigheden på motorvejen har der ikke været nogen udvikling i antallet af trafikdrab og trafikulykker, at Tyskland, der har fri hastighed, har en ulykkesfrekvens, der svarer til den danske ved 110 km/t., og at vi herhjemme, da vi satte hastigheden op fra 100 til 110 km/t., selv om vi har haft en trafikstigning på ca. 25 pct. op igennem 1990'erne, reelt har en mindre ulykkesfrekvens på de danske motorveje i dag?
Karina Lorentzen Dehnhardt (SF), 2021-11-10:
For Det Konservative Folkeparti er jo en del af forligskredsen omkring offentlighedsloven, og jeg føler, at vi har fundet et nyt fælles fodslag i forhold til at kræve åbenhed, og derfor er jeg egentlig nysgerrig på, hvor langt Det Konservative Folkeparti så vil gå i den debat.
Villy Søvndal (SF), 1998-01-30:
Det, der er hensigten med lovforslaget, er at sikre det, som man i lovforslaget kalder konkurrenceneutralitet, nemlig at elforsyningsselskaber på det mere frie marked ikke går i gang med at fjerne alle de udgifter, der ikke anses for strengt nødvendige for selve tilsynet.
Hans Peter Baadsgaard (S), 1998-10-22:
Derfor er vi helt enige i målsætningen om, at 95 pct. af en ungdomsårgang skal have en kompetencegivende uddannelse, og at 50 pct. skal have en videregående uddannelse, og vi glæder os over, at det under denne regering faktisk er lykkedes at nærme os målsætningen på begge områder.
Morten Østergaard (RV), 2016-06-01:
Det er f.eks. dybt besynderligt, at hr. Søren Pape Poulsen hævder at gå op i natur og miljø, og så insisterer han på at lave en aftale om en naturpakke med tre partier, som jo slet ikke har den samme interesse, på trods af at man havde et flertal til rådighed i Folketinget, der var klar til at gå langt videre.
Pernille Rosenkrantz-Theil (S), 2024-04-23:
I forslaget bliver det for det første foreslået, at man tager de nødvendige initiativer, der sikrer, at fagpersoner, f.eks. pædagoger, pleje- og sundhedspersonale, der varetager opgaver for netop de her mest udsatte og sårbare grupper, herunder børn og ældre mennesker med handicap, afskæres fra at fortsætte i deres fag i de tilfælde, hvor de straffes med fængsel som følge af lovbrud eller grov forsømmelse af deres faglige forpligtelser.
Villy Søvndal (SF), 1998-02-18:
Fra at Danmark har været førende i FN i forhold til at kritisere menneskerettighedssituationen og tage skridt i forhold til at samle flertal og resolutioner, fremgår det, at den danske position mere og mere er blevet at skifte fod i forhold til kritikken af Kina, at neddæmpe denne og føre den langt mindre tydeligt frem.
Thomas Jensen (S), 2025-03-25:
Der er desværre en tendens til, at unge mennesker har en lidt for stor tendens til at køre bil med sprit i blodet, og derfor er det også et vigtigt signal, at man siger: Nu giver vi jer den her mulighed, men der følger også et ansvar med, når I skal ud at køre bil, og det er, at I overhovedet ikke har drukket noget som helst.
Knud Erik Kirkegaard (KF), 2000-04-14:
Hvis hr. Poul Erik Dyrlund havde læst på teksten, ville han vide, at der i en række betænkninger og rapporter foreligger analyser af rationaliseringspotentialet såvel i AMU-systemet som i erhvervsuddannelsessystemet, i høj grad beroende på, at det traditionelt har kørt som to adskilte systemer, som efterhånden er blevet mere filtret ind i hinanden, og det har altså givet en betydelig grad af overlapning og slet ikke den ressourceudnyttelse, som man må kræve i et moderne samfund.
Frode Sørensen (S), 2005-12-16:
I Skatteudvalget har vi haft flere deputationer, og så sent som for en uge siden var der en deputation fra Finansrådet, der gjorde opmærksom på, at i denne internationale verden, vi lever i, hvor den finansielle sektor har datterselskaber i udlandet og udlandet har datterselskaber i Danmark, kunne det give problemer med medarbejderaktier, om alle skulle have, eller om man kunne springe nogen over.
Jan Petersen (S), 2007-10-23:
Men det ændrer ikke på det principielle forhold, som hr. Rune Lund ikke forholder sig til, og det er, at når Danmark, dette Folketing har ratificeret en international traktat, så skal vi gennemføre den i dansk lovgivning for at bevare den autoritet over for omverdenen, der siger, at vi i Danmark i den hjemlige lovgivning gennemfører det, vi eksternt forpligter os til.
Rune Lund (EL), 2019-02-21:
Det her bedre er ligesom kommet ind i sproget fra regeringens side, fordi man jo sådan set godt ved, at der er – det gælder i dag, men det gjaldt i virkeligheden allerede dengang, inden man indførte fattigdomsydelserne – en meget stor forskel på det at være på kontanthjælp og at være i arbejde.
Morten Østergaard (RV), 2006-06-01:
Det kunne være berigende, hvis statsministeren ville gengive, hvad det er for en trussel, der dér tales om, så vi ved, hvad vi snakker om, og så folk, der måtte høre på det, præcis ved, hvad det er, den undersøgelse, som statsministeren ofte ynder at referere til, siger er den væsentligste trussel mod det danske erhvervsklima.
Jørgen Arbo-Bæhr (EL), 2006-02-24:
Jeg synes, det er tankevækkende, at når tre partiers ordførere møder op til et møde om en ny aftale – ikke en lovændring, fordi det er der så ikke tale om, men en ny aftale på det her område – at ikke én af dem, hvis det er rigtigt, hvad ministeren siger, nævner den diskussion, der har været i Indfødsretsudvalget, om lige præcis det emne, der hedder dispensation for folk, der har PTSD.
Eva Kjer Hansen (V), 2019-03-26:
Da jeg for to uger siden talte ved årets kvindekonventionssamling i FN i New York, valgte jeg at tale om kvinders blod, og hvordan det i virkeligheden begrænser rigtig mange kvinders muligheder for at udfolde sig: Hvordan piger, når de kommer i puberteten, ofte ender med ikke at kunne gå i skole, når de har menstruation, fordi bind og tamponer og menstruationskopper er for dyre og der ikke er ordentlige toiletter; hvordan kvinder f.eks. ikke kan deltage i religiøse handlinger og ikke må røre ved mad og vand, fordi de er urene eller simpelt hen forvises til et skur, mens de har deres menstruation.
Martin Henriksen (DF), 2016-05-03:
Vi håber, at der kommer det ud af diskussionen i dag, at partierne dels anerkender, at indvandringen er for voldsom, især den ikkevestlige del af indvandringen, dels anerkender, at hvis der skal gøres noget ved det, må man have en politik, der målrettet går efter at reducere i hvert fald den ikkevestlige del af indvandringen, men som sagt synes jeg også, og vi synes i Dansk Folkeparti, at indvandringen som helhed egentlig er for voldsom.
Peder Hvelplund (EL), 2025-04-25:
Der vil jeg bare høre ordføreren, om ordføreren ikke er enig i, at statsborgerskab jo ikke er noget, der vaccinerer mod kriminalitet eller forhindrer en i at blive dømt ved domstolene, hvis man begår kriminalitet, men at undersøgelser faktisk også viser, at det er noget, som styrker integrationen, når man bliver betragtet som en ligeværdig del af det samfund, som man er omfattet af.
Leif Lahn Jensen (S), 2020-01-07:
Jeg sagde: Dem, som rejser til udlandet og kommer tilbage til danske virksomheder – klogere og med mere viden, fordi de har været ude og arbejde for udenlandske virksomheder og er kommet ud og har fået noget andet erfaring og er blevet klogere på nogle ting – kan de danske virksomheder godt bruge.
Peter Skaarup (DF), 2004-05-26:
Man kan vel ikke forestille sig, at Udenrigsministeriet har været holdt uden for processen, men jeg vil gerne medgive hr. Keld Albrechtsen, at også landsstyret har ydet en tilfredsstillende indsats og har været medvirkende til, at man har kunnet nå frem til det resultat, vi står over for nu. Det er helt klart, så hvis jeg ikke fik sagt, at landsstyret har ydet en god indsats, så er det hermed sagt.
Ole Løvig Simonsen (S), 1998-01-30:
Netop disse hensyn er da også udgangspunktet for det forslag til lejelov for almene boliger, som netop er blevet vedtaget her i Folketinget, og for det forslag til erhvervslejelov, som vi nylig har fremsat. Ikke mindst for de private udlejningsboliger er det helt afgørende, at lejeloven sikrer en rimelig balance mellem hensynet til lejebeskyttelsen og sikringen af en god vedligeholdelse og en passende modernisering og en rimelig forrentning til udlejeren, og denne balance tror jeg vi har fundet i det forslag til lejelov for privat udlejning, som jeg forventer at fremsætte i den nærmeste fremtid.
Theresa Scavenius (UFG), 2024-11-21:
Vi skulle styrke universiteternes integritet, fokus og kompetence i forhold til at have meget stærkere fokus på international forskning i det hele taget, sikre den her uafhængighed og sikre, at kulturen på universiteterne gør, at man selvfølgelig kan praktisere sin forskning i frihed, både i forhold til sine emner, men også i forhold til de ledelsesmæssige beslutninger.
Søren Søndergaard (EL), 2003-01-21:
Derfor kunne det være interessant at få finansministerens udlægning, for vi snakker om en sag, der har været diskuteret i måneder, vi snakker om, at der har været en anmodning fra et folketingsudvalg om en redegørelse, vi snakker om, at statsministeren har anmodet om en redegørelse, og så snakker vi om, at den redegørelse så kommer, hvor det er en advokat, der har skrevet den, men på vegne af finansministeren.
Brian Mikkelsen (KF), 1999-01-20:
Men jeg vil godt spørge ministeren, om vi skal opfatte ministerens svar sådan - sådan forstod jeg det i hvert fald, og det kunne være rart for Folketinget også at høre det - at hvis man f.eks. bare solgte pølser og brød på et udsalgssted, så skulle man ikke på et AMU-kursus.
Jens Rohde (V), 2001-04-25:
Hvis problemet er, at det er milliarder af kroner, at det ikke gør noget, at det er småsparere, men det er dem, der investerer milliarder og flytter milliarder af kroner, der er problemet, så må jeg tage det som udtryk for, at hr. Thulesen Dahl er tilhænger af en progressiv Tobin-skat.
Jens Henrik Thulesen Dahl (DF), 2021-03-17:
Så går der atter et par måneder, og så spørger Trine Torp igen til fremdriften i december 2020, hvor ministeren svarer: »Jeg kan oplyse, at det ikke forudsætter en lovændring at give unge i efterværn mulighed for at tilvælge SU.
Troels Ravn (S), 2019-03-28:
Det giver udfordringer for erhvervsliv og øboere på Mandø i forhold til godstransport og de afledte meromkostninger, og med lovforslaget her er jeg derfor glad for, at vi sikrer Mandø et øremærket tilskud på 91.000 kr. til en særlig Mandøløsning til fælles transport af gods til øen.
Per Clausen (EL), 2010-03-05:
Det er klart, at hvis man i løbet af en forholdsvis kort årrække beslutter sig til forholdsvis hurtigt at bruge rigtig mange penge på at etablere sådan nogle opladningsfaciliteter, ja, så har man selvfølgelig også truffet nogle afgørelser om teknologi og har ikke overladt det til markedet.
Helle Thorning-Schmidt (S), 2007-10-04:
Tilbage i april afviste hans sundhedsminister vores forslag om det, i juli ville man gerne have et loft over behandlingstiderne, og så skete der det, da statsministeren kom hjem fra ferie i Frankrig - jeg ved ikke, hvad de putter i vandet dernede - at han pludselig gerne ville have, at vi skulle have akut behandling.
Tom Behnke (FP), 1999-04-08:
Vi står over for at skulle have en folkeafstemning den 10. juni, og det ville jo være hensigtsmæssigt, når vi alligevel har bedt vælgerne om at komme til valgurnerne og stemme ved valget til Europa-Parlamentet på de kandidater, der stiller op ved den lejlighed, og når vi alligevel har vælgerne i stemmeboksen, at man så lavede en vejledende afstemning sideløbende hermed. Så ville der være store besparelser at hente dér, og vi ser jo også gerne i Fremskridtspartiet, at vores forslag ikke nødvendigvis er alt for udgiftskrævende.
Keld Albrechtsen (EL), 2003-05-15:
Nu vil jeg ikke gentage hele den debat, vi har haft om salg af vandværker osv., jeg er bare dybt undrende over for, at det ikke har kunnet lykkes at lave et fælles forslag til vedtagelse i dag, for hvis det er rigtigt, som man siger, at man ikke vil lave noget, der medfører prisstigninger, hvorfor har man så ikke villet skrive det i en vedtagelse?
Bertel Haarder (V), 2002-10-10:
Jeg ved godt, at det ikke bliver lettere at sende dem hjem, når de har fået danske bekendte, og jeg ved også, at det vil give flere protester over for integrationsministeren, som står for denne hjemsendelse, men det nytter ikke noget at ødelægge hele tiden i Danmark, fordi man er bange for, at der derved er en lidt for stor fanklub, i det øjeblik det bliver muligt at sende vedkommende hjem.
John Vinther (KF), 2000-11-23:
Ja, nu nævnte jeg jo sådan set konkret i min tale i hvert fald to områder, hvor Det Konservative Folkeparti ønsker, at der strammes gevaldigt op, nemlig spørgsmålet om at mennesker, der tidligere har fået en udvisningsdom, naturligvis ikke skal kunne få dansk statsborgerskab, og så nævnte jeg sprogkriteriet.
Henrik Vestergaard (V), 2004-11-19:
Det, jeg spurgte hr. Martin Lidegaard om, var sådan set, at europæisk lovgivning her er lig med dansk lovgivning – det er vi dog enige om – og om det ikke er korrekt, at der allerede i den europæiske lovgivning, som altså gælder i Danmark, er forbud mod vildledning, er forbud mod anprisninger, er forbud mod at udnytte forbrugerens sådan sundhedsbekymringer?
Morten Østergaard (RV), 2009-03-27:
Til gengæld vil jeg i hvert fald sige, at for mit eget vedkommende og for Det Radikale Venstres vedkommende ser vi en klar sammenhæng mellem de fordele, der er for borgerne, og de fordele, der er for virksomhederne, hvis virksomhederne tjener penge og dermed har råd til at ansætte borgerne og udbetale dem løn til glæde og gavn for dem, så de får mad på bordet.
Lene Espersen (KF), 2002-02-21:
forkyndelsesreglerne - at som udgangspunkt giver vi en meget liberal mulighed for at få genoptaget sagerne, men det er selvfølgelig klart, at hvis det viser sig, at alle de, der ikke møder op første gang, så bare får berammet et nyt møde, ja, så har domstolene sådan set ikke vundet noget, så er sagsbehandlingstiden bare blevet endnu længere. Derfor vil jeg naturligvis anmode Rigsadvokaten om at udarbejde en rapport, der følger udviklingen på det her område, og det er så regeringens tanke, at vi, når der er gået 2 år, vil vurdere, om det her fungerer efter hensigten, for selvfølgelig kan der være tilfælde, hvor der er behov for en genoptagelse, og det er fint nok, men hvis det viser sig, at man bare bruger det til at forlænge sagerne unødigt, må vi gå ind og se på, om vi skal ændre praksis igen.
Hans Christian Schmidt (V), 2005-11-01:
Jeg talte faktisk med alle syv fiskergrupper i Island, jeg tog rundt og mødte dem og spurgte, hvordan det virkede, og hvis der var noget, jeg fik bekræftet, var det netop, at den ordning, vi laver i Danmark, hvor vi ikke laver omsættelige kvoter, men fartøjskvoteandele, som man får ret til i mindst 8 år, er en god idé.
Lars Løkke Rasmussen (V), 2007-10-23:
Tilsvarende synes jeg, det ville være godt demokratisk signal, hvis Folketingets partier ville sende det signal, at når Danmark har ratificeret internationale aftaler, lever vi også op til dem - også selv om det eventuelt er aftaler, man som parti ikke synes, man skulle have indgået - for hvor er vi ellers henne?
Anne Baastrup (SF), 1998-11-19:
Der er ingen tvivl om, at der ikke er nogen her i Folketinget, som ikke mener, at vi af al kraft skal forsøge at forhindre børnepornografi og især selvfølgelig forsøge at forhindre, at børnepornografi bliver etableret, at forbrydelsen sker, at et barn krænkes.
Susie Jessen (DD), 2023-05-03:
For en årrække tilbage havde vi jo det her TV 2-program, der hed »Moskéerne bag sløret«, hvor vi også så såkaldt danske imamer snakke om stening af kvinder og om, at de ikke må blive skilt, altså alle mulige forfærdelige ting, der rullede ud for øjnene af os på TV 2.
Kim Andersen (V), 2009-01-23:
Så er det, at jeg gerne vil spørge hr. Østergaard som næstformand i den radikale gruppe, om det er rigtigt, at den radikale gruppe - det var dengang, den ikke var så stor, der var vist ni medlemmer på det tidspunkt - stort set var ligelig delt i ønsket om, at der skulle være et lovindgreb, eller at der ikke skulle være et lovindgreb.
Lene Espersen (KF), 2007-02-07:
Jeg vil gerne starte med at sige til hr. Kim Christiansen, at de sager, der har været fremme i medierne, er dybt, dybt tragiske, og for mange af os, der kun følger den type sager først og fremmest gennem medierne, er det jo helt og aldeles ubegribeligt, at mennesker, der har holdt af hinanden, kan ende med at udføre så desperate og så forfærdelige handlinger.
Bodil Kornbek (KRF), 2003-03-13:
Vi vil dog være med til at drøfte både jordbrugskommissionernes struktur og den øvrige relevante lovgivning nærmere, når det af ministeren nedsatte udvalg har færdiggjort sit arbejde, og vi i stedet for hver især at skyde med strukturelle spredehagl kan nå frem til en fælles løsning for den fremtidige struktur.
Rosa Lund (EL), 2023-04-27:
Dem, der ikke har asyl på baggrund af flygtningekonventionen, og som ikke vurderes som individuelt forfulgte, men dog stadig i enormt stor fare – for ellers var de jo ikke flygtet, kan man sige, og så havde de slet ikke fået ophold – kan nu sendes ud af Danmark, selv om der ikke er sikkert i deres hjemland.
Kristian Thulesen Dahl (DF), 2003-05-08:
Det bliver så en diskussion, som vi har løbende, når vi skal prioritere midlerne år efter år, hvor vi presser på for at få flere midler samlet fra den offentlige sektor over til de områder, der har med sygehuse at gøre, der har med de ældre at gøre, der har med de områder, vi opfatter som det offentliges kerneområder, at gøre.
Kim Behnke (FRI), 1999-11-11:
Jo, men det, der adskiller hotellerne i Malmø fra hotellerne i København, er jo altså, at de hverken skal betale CO2-afgift eller den høje danske hotelmoms, og det, vi altså kommer til at opleve, er ikke en udflagning af hoteller, men vi kommer til at opleve, at de store konferencer osv., der forhåbentlig vil blive afholdt i København i de kommende år, vælger de svenske muligheder og fravælger de danske.
Morten Messerschmidt (DF), 2008-11-19:
Og det fører mig til mit spørgsmål, nemlig om ikke ministeren slås af forundring over den fuldkommen arrogante stillingtagen, som venstrefløjen har indtaget i hele det her spørgsmål - altså, et parnassynspunkt, hvor »vi alene vide«, og hvor det, som alle andre så måtte sige, mene, tænke eller tro, og som er noget andet end lige det, som Al Gores proselytter har forudset vil ske i al evighed fremover, er fuldstændig uønsket, for »det må nødvendigvis være usandt, hvis man er uenig med os«.
Irene Simonsen (V), 2010-11-11:
Og jeg er ret sikker på, at hvis en virksomhed kan forbedre sin egen konkurrenceevne ved at investere i uddannelse, så er det bestemt noget, man overvejer, for jeg kan betro jer, at der ikke er nogen virksomhedsejer, der ikke sidder og tager de her vurderinger af, om det kan betale sig.
Morten Messerschmidt (DF), 2021-10-13:
Vi taler om, om ikke det kunne være en god idé med nogle flere forbehold, og den der lidt filosofiske tanke om, at man jo også bliver stemt ned i Folketinget, holder jo heller ikke, for vælgerne i Danmark har mulighed for at ændre Folketingets sammensætning, og så får man en tur til, om man så må sige – så får man mulighed for at kæmpe sin kamp igen.